Լու Սավարեզե

Լու Սավարեզե (երբեմն Լու Սավարիզ, ; ), ծանրքաշային կարգում ամերիկացի պրոֆեսիոնալ բռնցքամարտիկ։ USBA վարկածով ԱՄՆ-ի չեմպիոն (1996)։ IBA վարկածով աշխարհի չեմպիոն (1998)։ 20-21-րդ դարերի լավագույն բռնցքամարտիկներից մեկը։

Սիրողական կարիերա 
Սավարեզեն 1985 և 1986 թվականներին Նյու Յորքում արժանացել է «Ոսկե ձեռնոցներ» մրցանակի՝ եզրափակիչում հաղթելով Ջոնաթան Հիլին և Ալեքս Ստյուարտին։ 1987 թվականին պետք է հանդիպեր Ռիդիկ Բոուի հետ, բայց վնասվածք է ստացել և չի կարողացել ռինգ դուրս գալ։

1989-1998 
Առաջնաելույթը տեղի է ունեցել 1989 թվականի ապրիլին։ Նա հանդիպել է Ջեյմս Սմիթի հետ, որին նոկաուտի է ենթարկել 4-րդ ռաունդում։

1996 թվականին ծանր քաշում USBA վարկածով ազատ տիտղոսի համար մենամարտում հանդիպել է Բաստեր Մատիս կրտսերին, որին նոկաուտի է ենթարկել 4-րդ ռաունդում։

1997 թվականին WBU վարկածով չեմպիոնի տիտղոսի համար հանդիպել է Ջորջ Ֆորմանի հետ։ Ֆորմանը հաղթել է դատավորների առանձին որոշմամբ։ Այդ որոշումը մինչև հիմա համարվում է բռնցքամարտի պատմության մեջ ամենավիճելի որոշումներից մեկը։

1997 թվականի նոյեմբերին Սավարեզեն 5-րդ ռաունդում նոկաուտի է ենթարկվել Դևիդ Այզոնի կողմից։

1998-06-25  Ջեյմս Բաստեր Դուգլաս -  Լու Սավարեզե 
Մարտի վայր՝  Ֆոքսվուրդ Ռեսորտ, Մաշանտակետ, Կոնեկտիկուտ, ԱՄՆ
Արդյունք՝ Սավարեզեն առաջին ռաունդում նոկաուտի է ենթարկել Դուգլասին
Մրցադատավորներ՝ Սթիվ Սմոգեր
Ժամանակ՝ 2:34
Քաշային կարգ՝ Դուգլաս 109,77 կգ, Սավարեզե 106,37 կգ
Հեռարձակում՝ HBO TVKO

1998 թվականի հունիսին հանդիպել է Ջեյմս Բաստեր Դուգլասի հետ։ Առաջին ռաունդում Սավարեզեն աջ հուկ հարված է հասցրել Դուգլասի գլխին և նա հայտնվել է ռինգի հատակին։ Դուգլասը բարձրացել է 4 հաշվին։ Մեկ րոպե անց Սավարեզեն նորից աջ հուկ հարվածով նոկդաունի է ենթարկել հակառակորդին։ Դուգլասը բարձրացել է 5 հաշվին։ Սավարեզեն միանգամից հարձակվել է և մի քանի հարված հասցրել նրա գլխին։ Դուգլասը նորից է ընկել։ Բարձրանալով՝ նա կանգնել է ծնկների վրա, բայց հետո ընկել մեջքի վրա։ Նա չի հասցրել բարձրանալ 10 հաշվին։ Մրցադատավորը նոկաուտ է արձանագրել։

1999 
1999 թվականի մարտին Սավարեզեն դատավորների որոշմամբ հաղթել է Լենս Ուիտակերին։

1999 թվականի հունիսին միավորների առավելությամբ հաղթող է ճանաչվել Մայքլ Գրանտը։

2000-06-24  Մայք Թայսոն -  Լու Սավարեզե 
Մարտի վայր՝  Գլազգո, Շոտլանդիա, Միացյալ Թագավորություն
Արդյունք՝ Թայսոնը առաջին ռաունդում տեխնիկական նոակաուտի է ենթարկել Սավարեզեին
Տիտղոս՝ վարկանշային մարտ
Մրցադատավորներ՝ Ջոն Կոյլ
Ժամանակ՝ 2:59
Քաշային կարգ՝ Թայսոն 102,10 կգ, Սավարեզե 109,40 կգ
Հեռարձակում՝ Showtime

2000 թվականի հունիսին Սավարեզեն հանդիպել է Մայք Թայսոնի հետ։ Առաջին ռաունդում Թայսոնը ձախ հուկ հարվածով նոկդաունի է ենթարկել հակառակորդին։ Սավարեզեն կանգնել է։ Թայսոնը միանգամից հարձակման է անցել։ Մրցադատվորը որոշել է դադարեցնել մարտը և կանգնել է բռնցքամարտիկների միջև։ Սակայն Թայսոնը շարունակել է հարվածել Սավարեզեին։ Թայսոնը ձախ հուկ հարված է հասցրել մրցադատավորի գլխին։ Վերջինս ընկել է։ Որոշ ժամանակ անց մրցադատավորը կանգնել է և կրկին փորձել է դադարեցնել մարտը։ Թայսոնը կանգնել է։ Բոլորը անհամբեր սպասում էին դատավորների որոշմանը։ Մրցադատավորը՝ Ջոն Կոյլը, բարձրացրել է Թայսոնի ձեռքը և նա տեխնիկական նոկաուտով հաղթող է ճանաչվել։ Մարտից հետո տեղի ունեցած հարցազրույցի ժամանակ Թայսոնը հայտարարել է, որ անհաղթելի է։ Նա խոստացել է ուտել Լեննոքս Լյուիսի երեխաներին և հանել Լյուիսի սիրտը։

2001-2007 
2002 թվականի սեպտեմբերին նոկաուտի է ենթարկել Թիմ Ուիզերսպունին։

2003 թվականի մարտին նոկաուտի է ենթարկվել Կիրկ Ջոնսոնի կողմից։

2007-06-30  Էվանդեր Հոլիֆիլդ -  Լու Սավարեզե 
Մարտի վայր՝  Գլազգո, Շոտլանդիա, Միացյալ Թագավորություն
Արդյունք՝ Հոլիֆիլդի հաղթանակը միաձայն որոշմամբ՝ 10 ռաունդանոց մենամարտում
Տիտղոս՝ վարկանշային մարտ
Մրցադատավորներ՝ Ջոն Կոյլ
 Դատավորների արդյունք՝ Ջերի Ռոտ (99-87), Բոբ ԼոգիստБоб Логист (98-90), Չակ Ջիամպա (96-91)՝ բոլորը Հոլիֆիլդի օգտին
Ժամանակ՝ 2:59
Քաշային կարգ՝ Հոլիֆիլդ 100,00 կգ, Սավարեզե 110,00 կգ
Հեռարձակում՝ Showtime

2007 թվականի հունիսի 30-ին Լու Սավարեզեն ռինգ է դուրս եկել Էվանդեր Հոլիֆիլդի դեմ։ Առաջին ռաունդի կեսին Սավարեզեն վնասվածք է ստացել ճակատի շրջանում։ 3-րդ ռաունդում Սավարեզեն ակտիվություն է ցուցաբերել, բայց դա չի ազդել Հոլիֆիլդի վրա։ 4-րդ ռաունդում Հոլիֆիլդը կրոս հարված է հասցրել մրցակցին։ Սավարեզեն հետ է նահաջել։ Հոլիֆիլդը անցել է հարձակման և մի քանի ուժեղ հարվածներ հացրել նրան, որի արդյունքում Սավարեզեն նոկդաունի է ենթարկվել։ Սավարեզեն կանգնել է և շարունակել մարտը։ Հավասարության պատրանքը ավարտվել է 9-րդ ռաունդում։

MMA կարիերա 
2013 թվականի հունիսի 20-ին Սավարեզեն իր ուժերն է փորձել ընդհանուր մենամարտերում։ Նա իր հակառակորդին տեխնիկական նոկաուտի է ենթարկել առաջին ռաունդում։

Հետաքրքիր փաստեր 
Հանդիպել է աշխարհի 5 չեմպիոնների հետ, որոնցից 4-ը եղել են բացարձակ չեմպիոններ։

Ծանոթագրություններ

Արտաքին հղումներ 
 Послужной список
 
 http://www.sherdog.com/fighter/Louis-Savarese-138251
 

Ամերիկացի բռնցքամարտիկներ
Նյու Յորք քաղաքում ծնվածներ
Բռնցքամարտիկներ այբբենական կարգով